**ZAPISNIK IV. REDNE SEJE IO OZS**

Ponedeljek 3.5.2021, ob 20:00

Elektronsko preko aplikacije TEAMS in izmenjava mnenj in dokumentov po mejlu

Prisotni člani IO OZS, člani komisij in vabljeni:

Ana Pribaković Borštnik (OK Tivoli), Miha Škarabot (OK Polaris), Marko Dudić (OK Slovenj Gradec), Tomaž Pust (OK Komenda), Igor Bončina (OK Slovenske Konjice), Vlado Sedej (OK Azimut), Irena Hacin Kolner (OK Komenda), Krešo Keresteš (OK Trzin), Gregor Hvala (OK Azimut), Matjaž Draksler (Škofjeloški OK), Dušan Petrovič (OK Polaris),

Odsotni člani IO OZS in komisij: Jaka Piltaver (OK Brežice), Blaž Petrovič (OK Polaris), Nuša Jeram (OK Azimut), Iztok Rojc (OK Polaris),

*Dnevni red - Program:*

* Otroške kategorije na DP srednje (po odloku so dovoljene);
* Testiranje otrok (obvezno po odloku),
* Koledar za naprej
* Svetovni dan orientacije (19.-25.5.2021); <https://worldorienteeringday.com/index.php/world-orienteering-day-2021/>
* Razno

1. Tekmovalno sodniška komisija

**Seja IV, Sklep 1:** SOL 2 Hleviše izvedena 17.4.2021 je regularna. Soglasno sprejet.

**Seja IV, Sklep 2:** Rezultati vseh otrok (kategorij MŽ 16A, MŽ 16B in MŽ 16C) se uvrstijo v seznam rezultatov. (5 da: Irena, Tomaž, Igor, Krešo, Miha; 2 ne: Ana, Matjaž, 3 vzdržani: Vlado, Gregor, Marko). **Sklep ni bil sprejet**, ker ni prejel večine vseh navzočih članov.

Vlada Republike Slovenije je na svoji 71. redni seji dne, 21. aprila 2021 izdala [Odlok o začasnih omejitvah pri izvajanju športnih programov](https://szlj.us4.list-manage.com/track/click?u=78bfbc1446cc854226771f614&id=e260caee54&e=fcb0af2cfb) in ga 22. aprila 2021 objavila v Uradnem listu Republike Slovenije. Po tem odloku bi za DP srednje Okroglica, 8.5.2021 lahko razpisali za DP tudi kategorije MŽ10 in MŽ12.

*Iz odloka:*

*Dovoljena je športna vadba športnikov (treningi) vsem športnikom (kot jih določa ZŠpo-1) ne glede na starosti in kakovost.*

*Dovoljeno je izvajanje vseh športnih tekmovanj, ki so del uradnih tekmovalnih sistemov v Republiki Sloveniji. Prisotnost gledalcev na športnih tekmovanjih ni dovoljena.*

*Športniki in člani njihovih ekip, ki se udeležujejo tekmovanj, ter drugo organizacijsko osebje, ki sodeluje pri izvedbi tekmovanj, se tekmovanj lahko udeležijo, če predložijo negativni rezultat PCR testa na virus SARS-CoV-2 ali hitrega antigenskega testa , ki ni starejši od 48 ur.*

Opomba ZŠpo-1:

14. športnik je posameznik, ki je registriran v skladu z 32. členom tega zakona;

**Seja IV, Sklep 3:** Odločitev vodje tekmovalne komisije, organizatorja DP srednje ter klubov OK Azimut, OK Komenda in OK Slovenj Gradec z dne 23.4.2021, da se kategorije MŽ10 in MŽ12 izvedejo kot trening, se potrdi.

**Seja IV, Sklep 4:** Za DP dolge, DP štafete ter MTBO tekmovana v maju se razpišejo vse kategorije, ki so predvidene s pravilnikom. Tekmovalci se lahko udeležijo tekmovanj le, če bodo izpolnjevali zahteve iz veljavnih odlokov.

**Seja IV, Sklep 5:** Vsak organizator mora v razpisu ob informaciji o zbiranju dokazil o opravljenem testu za COVID-19 dodati informacijo, s kakšnim namenom te podatke zbira in koliko časa jih bo organizator hrani. Irena pošlje na IO listo predlog besedila za pomoč organizatorjem.

1. Razno

**Seja IV, Sklep 6:** Izredni občni zbor za potrditev Pravil OZS se izvede 8.5.2021 ob 10h na tekmi DP srednje. Predsednica IO OZS pozove vse klube, da se zagotovi sklepčnost.

Za prvenstvo Alpe Adria je slovenska reprezentanca izkazala interes. Čakamo odločitev organizatorja, ali se bo tekmovanje izvedlo.

Naslednja seja bo **3.6.2021 ob 19h.**

Seja je bila zaključena ob 21:15 uri.

Zapisala: Ana Pribaković Borštnik

Dodatek:

Vsi neopravljeni sklepi iz prejšnjih sej se obravnavajo na naslednji seji

1. Tekmovalno sodniška komisija

**Seja II, 2021, Sklep 2:** Registracijo za SKI-O se vnese v OKS bazo po zaključku lige, najkasneje do 1.3.2021, vendar še pred razpisom MIZŠ.

**Seja III, 2021, sklep 8:** Miha pripravi in objavi na spletni strani OZS obrazec za izjavo o opravljenem testu, cepljenju ali prebolenem Covid-19.

**Seja III, 2021, sklep 10:** Spremembe in potrditve koledarja za 2021:

* Andrej vpiše tekme iz koledarja na spletno stran.

**Seja III, 2021, sklep 11:** Dokler so v 2021 omejitve za udeležbo na tekmovanjih (kategorije, testiranje, gibanje) uporabniki plačajo za Sport ident glede na cenik 25% za člane OZS, in 50% za nečlane.

1. Komisija za izobraževanje
   1. Dogovor o usposabljanju Športni delavec 1 - Športno treniranje - Orientacija

Usposabljanje teče.

**Seja VII, 2020, sklep 1:** Zaradi razmer izvedba še ni končana/del poteka na daljavo.

Realizacija v teku: Zaključek – izpit bo med 22. in 28.3.2021.

**Seja III, 2021, sklep 1:** Blaž pripravi razpis za usposabljanje za strokovnega delavca 2 za vse panoge orientacije. Zagotoviti je potrebno 10 udeležencev za posamezni program. Priporočamo, da se udeleženci prijavijo v več programov.

**Seja III, 2021, sklep 2:** Blaž vloži na Ministrstvo za izobraževanje popravek programa za športni delavec 2 – orientacija z gorskimi kolesi – uskladitev ur.

* 1. Protidopinško usposabljanje

**Seja III, 2021, sklep 5:** OZS obvesti SLOADO (nina.makuc@sloado.si), da je Tomaž Pust odgovorna in kontaktna oseba na OZS za protidopinško usposabljanje. Obvestila naj pošiljajo na info mejl OZS in Tomažu.

* 1. Obnova licenc trenerji

**Seja IV, sklep 7:** Blaž preveri pri Ministrstvu za izobraževanje ali je mogoče vsem Trenerjem I izdati nova potrdila za Športni delavec 1 - Športno treniranje – Orientacija.

1. Razpisi – pregled statusa vlog za sofinanciranje programov
2. Ministrstvo razpis – sprememba pravil

**Seja III, sklep 9:** Jaka in Andrej do naslednjič pripravita predstavitev spremembe pravil za Ministrstva za šolstvo in šport.

Predstavljeno na več sejah: Pogoj za pridobitev sredstev je 100 aktivnih/registriranih tekmovalcev v panogi – mora biti registriran in udeležen vsaj na eni temi. Starost več kot 14 let in manj kot 52 ter registriran v eni od kategorij, ki štejejo za kategorizacijo. Jaka preveri, če je v opredeljen presečni datum, na katerega se preveri število registriranih tekmovalcev (pravila oziroma razpis).

1. Reprezentance

WSCO:

**Seja V, 2020, sklep 7:**Ana pozovi Ferenca, da takoj po DP šolsko pripravi (do 1.10.) predlog seznama tekmovalcev za reprezentančno ekipo. Seznam nato pregledajo in komentirajo selektor + klubi. Istočasno se pripravi tudi seznam spremljevalcev.

**Izvajanje sklepa v teku:**

Kriteriji za izbor tekmovalcev poslani na IO listo 8.7.

Predlog ekip poslan na listo 20.10.2020.

Interes za udeležbo WSCO Beograd 2021 je. Okvirna prijava ekip (rok je bil 28.2.2021) je narejena.

1. Izvršni odbor in pravila OZS
2. Inventura

**Seja III, sklep 12:** Do 31. 12. 2020 SKI-O reprezentanca ugotovi, kje je še 1 oprtnik.

**Seja, VII, 2020, sklep 8:** Inventura bo potekala 26. 12. 2020 zvečer.

Vlado je naknadno predlagal, da se inventura prestavi na čas, ko bo mogoče varno sestajanje. Inventura bo v nedeljo 7.3.2021.

Pravilnik za nagrajevanje sprejet na občnem zboru 2020 se objavi na spletni strani OZS.

Pravilniki sprejeti na občnem zboru 2021 se objavijo na spletni strani OZS.

1. Razne odprte zadeve

***Seja III. 2019,* Sklep 4:** Ana poskrbi, da se pravila IO OZS posodobi, skladno z zakonodajo o društvih.

**Izvajanje sklepa v teku:** Pravila sprejeta, poslana prijava na upravno enoto. Dne 25.2.2021 je prišla zahteva za dopolnitev v roku 45 dni.

**Sklep (2019, seja VI, točka 6a):** Za gostovanje spletne strani smo oddali in čakamo na Arnes.

Arnes poslal, da morajo pripraviti pogodbo za društva. Arnes zaprosimo za pogodbo, Irena popravi pogodbo, Miha preveri zadevo na Arnesu. – smo sprožili, čakamo Arnes, da pošlje pogodbo.

Iz komunikacije z Arnes: Iz Arnesa sem dobil odgovor in pravijo, da bomo lahko še imeli naprej normalen dostop do storitev, ki jih želimo uporabljati. Obravnavamo na naslednji seji.

1. Razno

*Komisija za karte OZS je dobila dve pobudi za risanje oziroma reambuliranje kart:*

Karta Bohinjsko jezero (Gozdna šola): se nariše, ko bodo razmere dovoljevale prihod in nastanitev risarja.

Klobuk – teren dosegljiv z LPP v Ljubljani, prezrt teren v središču Slovenije, primeren za vse vrste tekem. Teren 3 km2 z več možnimi velikimi CC in brez cest za avtomobile.

**Seja VI, 2020, sklep 8:** Igor se pozanima o ceni in sporoči. Ana prevzame pobudo, da bi karto prevzel OK Tivoli. Dogovor naslednjič.

IOF Map Commission regarding certification of printing suppliers: Camera d.o.o. se je pripravljena certificirati.

Dušan Petrović je imenovan v komisijo za karte na IOF.

*Nagrajevanje za delo v OZS*

***Seja III. 2019, Sklep 1****: Predsednik, blagajnik, tajnik, vodja projektov, vodje komisij, selektorji, urednik spletne strani, kategorizacije in tekmovalni sistemi, porocanje OKS o rezultatih, izracuni lig popisejo kaj delajo, predvidoma do 18.4.2019.*

Posamezni člani posredovali naloge in dela, ki jih opravljajo. Ana naredi pregled in dogovoriti sestanek delovne skupine (*Dušan P., Vlado S., Matjaž D., Irena H. K., Ana P.* **Še ni zaključeno.**

***Seja V 2018. Uredba GDPR: Sklep 14:*** *Andrej B. do naslednje seje pripravi osnutek pravilnika.*

* Predlog pripravljen: **Preveriti status?**

***Seja VI 2018. Sklep 11:*** *Andrej pri OKS preveri ali imamo obveznost hraniti/poročati o podatkih članov.*

* Sklep 11 je še v delu.  **Preveriti status?**

1. Dolgoročno veljavni sklepi:

**Seja V, 2019, predlog sklepa 10**: Stroški spremljevalcev mladinskih reprezentanc za leto 2020 se pokrijejo 50% iz proračuna mladinske reprezentance in 50% klubi z možnostjo, da se to razmerje spremeni glede na razpoložljiva sredstva pridobljena na razpisih. Sklep preložen v odločanje na naslednji seji.

**Seja II, 2021, Sklep 5:** Izvedejo se zimski treningi. Klemen objavi tabelo na spletni strani OZS, kamor se vpišejo organizatorji. Predvidoma se postavlja v četrtkih in je postavljeno 10 dni (2 vikenda). Čas se meri opcijsko, vodi se seznam udeležencev (za potrebe OTV). Zaradi korona ukrepov se zimski treningi izvajajo regijsko. Žan Ravnikar spodbudi organizatorje, da se zagotovi pokritost po čim več vikendih.

**Seja II, 2021, Sklep 6:** Klubi objavijo treninge na spletni strani O-tek. Vnos preko spletne strani [www.orientacijska-zveza.si/admin](http://www.orientacijska-zveza.si/admin). Monika Ravnikar skrbi za promocijo in spodbuja klube k objavi.

S pravili izvedbe programa orientacijski tek za vsakogar (OTV) v letu 2021, i jih je pripravil Vlado se okvirno strinjamo vendar v sedanjih razmerah izvajamo prilagojeni poenostavljen program.

**Seja VII, 2020, sklep 3:** Sprejme se predlagani koncept izpeljave programa Orientacijski tek za vsakogar (OTV) t.j. izvedbo programa redne vadbe, s katerim se v letu 2021 odraslim udeležencem zagotovi najmanj 60 ur (predvidoma 90) brezplačne redne vadbe orientacijskega teka. Nosilec programa je OZS.

**Seja VII, 2020, sklep 4:** Program redne vadbe sestavljajo dogodki formata **trening** (kot doslej AOK, DROT, treningi posameznih klubov) in formata **trening tekma** (kot doslej Zimska liga, OLP ipd). Vse informacije v zvezi s programom se objavljajo na že obstoječi spletni strani o-tek.si

**Seja VII, 2020, sklep 5:**

S programom OTV se OZS prijavi na razpis Fundacije za šport za sofinanciranje v letu 2021. Po odobritvi sredstev s strani Fundacije bo IO v skladu z višino odobrenih sredstev določil dokončni cenik plačil organizatorjem posameznih dogodkov.

V primeru, da sredstva s strani Fundacije za ta program ne bi bila odobrena ali ne bi bila odobrena v zadostni višini, bo OZS v letu 2021 organizatorjem iz lastnih sredstev zagotovila, da bodo prejeli najmanj naslednje zneske:

* Za organizacijo treninga 20 EUR;
* Za organizacijo trening tekme 60 EUR; pri tem je organizator dolžan plačati obvezno nadomestilo za uporabo sistema Sportident (vključno s čipi) v znesku 30 EUR, lahko pa ob tem zbira prostovoljne prispevke za opredeljen namen.